2. ปัจจัยความเสี่ยง

  ปัจจัยความเสี่ยงในการประกอบธุรกิจของบริษัทที่อาจมีผลกระทบต่อผลตอบแทนจากการลงทุนของผู้ลงทุนอย่างมีนัยสำคัญสามารถสรุปได้
  ดังนี้

1.  ความเสี่ยงจากความผันผวนของราคาวัตถุดิบ

  วัตถุดิบที่สำคัญในการผลิตของบริษัท คือ ทองแดง อลูมิเนียม ทองเหลือง เหล็กแผ่น
  และเม็ดพลาสติก โดยทองแดงเป็นวัตถุดิบหลักในการผลิต ซึ่งมีลักษณะเป็นสินค้าประเภท
  Commodity ที่ประเทศไทยต้องนำเข้าจากต่างประเทศ
  ราคาซื้อขายเปลี่ยนแปลงตามราคาตลาดโลก
  ความผันผวนของราคาทองแดงอาจส่งผลให้ต้นทุนในการผลิตของบริษัทเพิ่มสูงขึ้น
  อย่างไรก็ตามผู้บริหารของบริษัทได้วางแนวทางในการปฏิบัติเพื่อลดความเสี่ยงจากความผันผวนของราคาทองแดงในอนาคตโดย

1.  จับคู่ราคาซื้อทองแดงให้เท่ากับต้นทุนที่ใช้กำหนดราคาขาย โดยบริษัทสามารถเลือกซื้อทองแดง
    ได้จาก

  ซัพพลายเออร์รายใหญ่ 3 ราย เพื่อให้ได้ราคาซื้อที่เท่ากับราคาขาย

2.  สั่งซื้อทองแดงในปริมาณที่ไม่เกินกว่าที่จะผลิตและขายให้กับลูกค้า โดยกำหนดให้มีการประชุมกับ

  ลูกค้าอย่างชัดเจนสำหรับจำนวนการซื้อและขายแต่ละเดือน

3.  ควบคุมการสั่งซื้อและการบริหารสินค้าคงคลังให้มีปริมาณสินค้าคงเหลือในมือน้อยที่สุด

4.  ลูกค้าสั่งจองทองแดงกับซัพพลายเออร์
    โดยบริษัทจะสั่งซื้อทองแดงตามราคาที่ลูกค้าสั่งจองและใช้ใน การกำหนดราคาขายกับลูกค้า

2.  ความเสี่ยงจากการพึ่งพิงลูกค้ารายใหญ่

  บริษัทมีลูกค้ารายใหญ่ 1 ราย มียอดรายได้รวมคิดเป็นสัดส่วนร้อยละ 37 หากลูกค้ารายนี้ยกเลิก
  หรือลดปริมาณการว่าจ้างลงอย่างมีนัยสำคัญ จะส่งผลกระทบต่อผลประกอบการของบริษัท
  อย่างไรก็ดี บริษัท มีความสัมพันธ์อันดีกับลูกค้ารายดังกล่าว
  โดยตลอดระยะเวลาที่ผ่านมาลูกค้าไม่เคยยกเลิกการว่าจ้างผลิตกับบริษัท
  เนื่องจากบริษัทสามารถตอบสนองความต้องการของลูกค้าได้เป็นอย่างดี ทั้งในด้านคุณภาพ ราคา
  การส่งมอบตรงตามกำหนดเวลา ตลอดจนการบริการทั้งก่อนและหลังการขายที่มีประสิทธิภาพ
  ทำให้ลูกค้ามีความเชื่อมั่นต่อบริษัท และมีแนวโน้มของการทำธุรกิจร่วมกันมากขึ้นในอนาคต
  โดยมีการพัฒนาผลิตภัณฑ์ (R&D) และแผนการผลิตร่วมกับลูกค้าตั้งแต่เริ่มต้น ซึ่งส่งผลให้บริษัท
  และลูกค้ามีความสัมพันธ์ทางธุรกิจกันอย่างแน่นแฟ้น และเพื่อเป็นการกระจายสัดส่วนการขาย
  บริษัทได้มีการจัดหาลูกค้าใหม่เพิ่มเติม โดยการเพิ่มฐานลูกค้าในกลุ่ม ODM
  และมีการพัฒนาผลิตภัณฑ์ร่วมกับลูกค้า นอกจากนี้บริษัทยัง
  ได้มีการเพิ่มฐานลูกค้าในกลุ่มงานพลาสติก ส่งผลให้จำนวนลูกค้ารายย่อยของบริษัท
  มีจำนวนเพิ่มมากขึ้นจากปีก่อน

  2.3 ความเสี่ยงที่ลูกค้าจะย้ายฐานการผลิตไปประเทศอื่น

  กลุ่มลูกค้าหลักของบริษัท คือ
  ผู้ผลิตและจำหน่ายเครื่องปรับอากาศในอาคารและเครื่องปรับอากาศในรถยนต์ต่างชาติที่มีฐานการผลิตในประเทศไทย
  ดังนั้นหากลูกค้าย้ายฐานการผลิตเครื่องปรับอากาศไปยังประเทศอื่นที่มีต้นทุนการผลิตที่ถูกกว่าประเทศไทยในอนาคต
  เช่น ประเทศจีน และประเทศเวียดนาม อาจส่งผลกระทบต่อผลการดำเนินงานของบริษัทฯ
  และบริษัทย่อยได้

  อย่างไรก็ดี
  ประเทศไทยยังมีศักยภาพในการเป็นผู้ผลิตเครื่องปรับอากาศเหนือคู่แข่งในภูมิภาคเดียวกัน
  เนื่องจากประเทศไทยเป็นศูนย์กลางวัตถุดิบและชิ้นส่วนการผลิตของเครื่องปรับอากาศทั้งหมด
  ซึ่งการย้ายฐานการผลิตไปที่ประเทศอื่นนั้น อาจส่งผลกระทบต่อคุณภาพของสินค้า เช่น ท่อทองแดง
  เกิดสนิมจากสภาวะอากาศที่ชื้น หรือหักงอเนื่องจากบรรจุภัณฑ์ และกระบวนการขนส่ง
  รวมถึงต้นทุนของผลิตภัณฑ์ที่เพิ่มขึ้นจากค่าขนส่งและค่าประกันภัยสินค้า

  นอกจากนี้ปัจจัยสำคัญในการตัดสินใจของลูกค้าที่คงฐานการผลิตอยู่ในประเทศไทย
  โดยไม่ย้ายไปประเทศจีนและเวียดนาม ได้แก่
  ปัญหาเรื่องลิขสิทธิ์และทรัพย์สินทางปัญญาที่รัฐบาลจีนยังไม่สามารถหามาตรการป้องกันได้
  ปัญหาความขัดแย้งทางด้านเชื้อชาติซึ่งส่งผลให้การบริหารงานเกิดความไม่คล่องตัว
  รวมถึงยังไม่มีสาธารณูปโภคที่ครบครันและเทคโนโลยีที่ทันสมัยที่สามารถรองรับอุตสาหกรรมการผลิตต่าง
  ๆ ได้อย่างมีประสิทธิภาพเทียบเท่าประเทศไทย

  2.4 ความเสี่ยงจากอัตราแลกเปลี่ยนเงินตราต่างประเทศ

  บริษัทมีการนำเข้าวัตถุดิบและการจำหน่ายสินค้าไปยังต่างประเทศ โดยมี Credit term
  ประมาณ 30 - 60 วัน ความผันผวนของอัตราแลกเปลี่ยนจึงอาจกระทบต่อผลการดำเนินงาน
  ทั้งนี้บริษัทได้พิจารณาใช้เครื่องมือทางการเงินในการบริหารความเสี่ยงดังกล่าวทั้งจำนวน
  โดยบริษัทมีการซื้อวัตถุดิบที่เป็นเงินตราต่างประเทศ 7.5% ของต้นทุนขายรวม
  และยอดขายที่เป็นเงินตราต่างประเทศ 1.5% ของยอดขายรวม